# tblHelp

Εισαγωγή:
*  Το πρόγραμμα βασίζεται και προϋποθέτει την Access του Microsoft Office.
  
 *  Σκοπός του είναι η παρακολούθηση των Δαπανών(Εξόδων) της οικογένειας,
    ούτως ώστε να επιτυγχάνουμε την καλύτερη δυνατή διαχείρησή τους. 
    Παράλληλα, δίνεται η δυνατότητα ξεχωριστής απεικόνισης των Οικογενειακών
    Δαπανών που ισχύουν για την Εφορία και αφαιρούνται από το ακαθάριστο ετήσιο
    εισόδημα.
 
 *  Παρέχεται, όμως, η δυνατότητα να παρακολουθούμε και την κίνηση του Ταμείου,
    εφόσον το επιθυμούμε, αρκεί να καταχωρούμε και τα Έσοδά μας.

 * Ταμείο, στην παρούσα έκδοση, θεωρούμε το σύνολο των Μετρητών και των Καταθέσεων μαζί.

 *  Προσεχώς, θα υπάρξει, εάν ζητηθεί, και έκδοση με ξεχωριστή παρακολούθηση των  ανωτέρω.   
                                                                                                                                                                             
 *  Η λειτουργία του προγράμματος περιγράφεται παρακάτω, αναλύοντας εν συντομία  τα διάφορα μενού.                                                                                                                                                                      
                                                                                                                                                                                                                                                                                                                                                             Επιγραμματικά, αναφέρουμε εδώ:     
                                                                                                                                                                           
 *  Τα παραστατικά μας (αποδείξεις, κλπ) καταχωρούνται από το μενού ΚΑΤΑΧΩΡΗΣΕΙΣ. 
                                                                                                                                          
 *  Τα στοιχεία μας (προμηθευτές,  κλπ) καταχωρούνται από το μενού ΚΑΤΑΧΩΡΗΣΕΙΣ.
                                                                                                                                   
 *  Δηλαδή, από το μενού ΚΑΤΑΧΩΡΗΣΕΙΣ δίνουμε πληροφορίες στην εφαρμογή μας.     
                                                                                                                                                                               
 *  Τα υπόλοιπα μενού, εκτός των δύο τελευταίων, μας παρέχουν διάφορες πληροφορίες, τις οποίες καλό είναι να τις παρακολουθούμε τακτικά, για να αντλούμε χρήσιμα στοιχεία για τη βελτίωση της διαχείρησης των οικονομικών μας και την πρόληψη δυσάρεστων καταστάσεων.

Καταχωρήσεις:
* Εδώ κάνουμε τις καταχωρήσεις μας, καθώς επίσης και τις αναγκαίες τροποποιήσεις-διορθώσεις.
  
 *  Σε όλες τις φόρμες καταχώρησης υπάρχουν ορισμένα σύνθετα λεγόμενα πεδία (με πράσινο χρώμα και ένα "ν" στη δεξιά άκρη τους), τα οποία εμπεριέχουν λίστα από ήδη καταχωρημένα στοιχεία. Όταν η λίστα αυτή ανοίγει μόνη της και μας εμποδίζει, πατάμε το πλήκτρο "Esc" και φεύγει.

 *  Τα κουμπιά-εντολές που υπάρχουν πάνω στη φόρμα είναι ευκολονόητα και με ένα μικρό πειραματισμό διαπιστώνουμε τη χρήση τους. Αν αφήσουμε για λίγο πάνω τους το ποντίκι, βλέπουμε μια συμβουλή που μας πληροφορεί για τη χρήση τους, εκτός από τα ευκολονόητα.        
                                                                                                 
  *  Τα κουμπιά με τα βελάκια, πάνω αριστερά στη φόρμα των εξόδων, μας πλοηγούν μέσα στις εγγραφές (ΠΡΟΗΓΟΥΜΕΝΗ-ΕΠΟΜΕΝΗ-ΠΡΩΤΗ-ΤΕΛΕΥΤΑΙΑ).   
                                                                                                                                                                   
  *  Το κουμπί ΑΠΟΘΗΚΕΥΣΗ αποθηκεύει την νέα εγραφή ή τυχόν τροποποιήσεις υπάρχουσας εγγραφής. Επομένως δεν κάνει τίποτε εάν το πατήσουμε στα καλά καθούμενα, χωρίς να έχουμε γράψει κάτι. Στη φόρμα των Εξόδων, τα επί μέρους είδη των Εξόδων αποθηκεύονται μόλις καταχωρούνται και, επομένως, δεν χρειάζεται να πατάμε την εντολή ΑΠΟΘΗΚΕΥΣΗ.                                                                                                                                    
                                                          
  *  Το κουμπί ΕΥΡΕΣΗ ΕΓΓΡΑΦΗΣ μας βοηθεί να βρούμε αμέσως μια εγγραφή.  
                                           
  *  Το κουμπί ΟΛΕΣ ΕΓΓΡΑΦΕΣ επαναφέρει όλες τις εγραφές, όταν έχει προηγηθεί φιλτράρισμα των εγγραφών.      
                                                                                                                                                              
  *  Το κουμπί ΔΙΑΓΡΑΦΗ διαγράφει μια υπάρχουσα εγγραφή, αφού προηγουμένως μας προειδοποιήσει εάν είμαστε σίγουροι γι' αυτό.    
                                                                                                                                                                                   *  Το κουμπί ΑΚΥΡΟ αναιρεί τυχόν τροποποιήσεις που έχουμε κάνει σε μια υπάρχουσα εγγραφή ή, εάν πρόκειται για καινούργια εγγραφή, δεν αφήνει να καταχωρηθεί και εμφανίζει την τελευταία εγγραφή.

Χορηγοί-Προμηθευτές:
*   Προμηθευτές: Εκείνοι, οι οποίοι μας προμηθεύουν προϊόντα, δηλ. αγοράζουμε από αυτούς.  
   
 *   Χορηγοί: Εκείνοι, οι οποίοι μας πληρώνουν, δηλ. οι εργοδότες μας, οι ενοικιαστές μας κλπ.   
                                                                                                                                                                                  *  Στις φόρμες αυτές υπάρχουν πολλά πεδία, αλλά δεν είναι υποχρεωτικά, εκτός από την ΕΠΩΝΥΜΙΑ. Καλό είναι, βέβαια, να καταχωρούμε και το ΕΠΑΓΓΕΛΜΑ. Από εκεί και πέρα, τα άλλα στην κρίση εκάστου. Ό,τι  θεωρούμε απαραίτητο και νομίζουμε ότι θα μας χρειαστεί. Εξάλλου, δεν είναι ανάγκη να καταχωρήσουμε αμέσως όσα στοιχεία επιθυμούμε. Ιδιαίτερα, αν βιαζόμαστε να καταχωρήσουμε τα έξοδά μας, καταχωρούμε μόνο την ΕΠΩΝΥΜΙΑ, για να προχωρήσουμε την καταχώρηση του εξόδου και, κάποια άλλη στιγμή, επανερχόμαστε στους Προμηθευτές μας και συμπληρώνουμε την καταχώρηση των υπόλοιπων στοιχείων με την ησυχία μας.        
                                                                                                                                                                                   *  Το ίδιο ισχύει και για τους χορηγούς. Οι φόρμες είναι πανομοιότυπες. Εδώ, βέβαια, δεν τίθεται θέμα, διότι αυτοί είναι μετρημένοι, ένας - δύο ..., οι οποίοι καταχωρούνται στην αρχή και τελειώνει η υπόθεση.                                           
                                                                                                                                                                  
  *   Καλό είναι να καταχωρήσουμε εξ' αρχής τους χορηγούς και τους Προμηθευτές που κινούνται συχνότερα, προτού ξεκινήσουμε τις εγγραφές των Εξόδων, για να μη τις διακόπτουμε.

Τράπεζες-Κάρτες:
* Στη φόρμα των ΤΡΑΠΕΖΩΝ καταχωρούμε τις Τράπεζες, στις οποίες έχουμε λογαριασμούς και κάρτες.                                                                                                                                                                            

   * Στη φόρμα των ΚΑΡΤΩΝ ΤΡΑΠΕΖΩΝ καταχωρούμε τις κάρτες των τραπεζών που κατέχουμε και με τις οποίες κάνουμε δοσοληψίες.                                                                                                                                                                    

   * Καλό είναι τις καταχωρήσεις αυτές να τις κάνουμε στην αρχή, προτού ξεκινήσουμε τις εγγραφές των Εξόδων, για να μη τις διακόπτουμε.

Είδη-Κατηγορίες:
*   Στη φόρμα των ΚΑΤΗΓΟΡΙΩΝ ΔΑΠΑΝΩΝ καταχωρούμε τις κατηγορίες, στις οποίες εντάσσουμε τις διάφορες δαπάνες μας.  
   
*   Στο πεδίο ΕΦΟΡΙΑ βάζουμε "Ναι", όταν η συγκεκριμένη Κατηγορία λαμβάνεται υπόψη στις Οικογενειακές Δαπάνες της φορολογικής δήλωσης (ΚΩΔ. 49) που εκπίπτουν. Αλλιώς, βάζουμε "Όχι".
                                                                                                                                                                                                                                                                                                                                                                                                                                                                                                                                                        *   Στο πεδίο "Εξαίρεση" βάζουμε "Ναι", αν δεν θέλουμε να συμπεριλαμβάνεται η συγκεκριμένη Κατηγορία στα Στατιστικά και στην Εύρεση, που γίνεται για μας. Όποια στιγμή, όμως, θέλουμε να συμπεριλαμβάνεται, πηγαίνουμε στη φόρμα των Κατηγοριών και βάζουμε "Όχι".  

*  Στο πεδίο ΒΑΣΙΚΕΣ βάζουμε "Ναι", όταν η συγκεκριμένη Κατηγορία ανήκει, κατά τη γνώμη μας,  στις Βασικές Οικογενειακές Δαπάνες, που δεν μπορούμε να τις αφήσουμε. Αλλιώς, βάζουμε "Όχι". Είναι, βέβαια, κάτι υποκειμενικό, ανάλογα με την οικονομική κατάσταση του καθενός και την προσωπική αξιολόγηση των πραγμάτων.

*  Στο πεδίο ΣΤΑΘΕΡΕΣ βάζουμε "Ναι", όταν η συγκεκριμένη Κατηγορία έχει σταθερό επαναλαμβανόμενο ποσό, όπως το ενοίκιο. Αλλιώς, βάζουμε "Όχι". 

*  Στο πεδίο ΠΡΟΫΠΟΛΟΓΙΣΜΟΣ βάζουμε έναν αριθμό που θα αναφέρεται στο ποσοστό που θέλουμε να έχει η συγκεκριμένη κατηγορία. Στα «Στατιστικά» που θα παίρνουμε, από το αντίστοιχο μενού, θα γίνεται σύγκριση αυτού του ποσοστού με το πραγματοποιηθέν, ώστε να βλέπουμε πόσο αποκλίνουμε! 

*  Η συμπλήρωση των παραπάνω πεδίων είναι υποχρεωτική, έστω και αν θεωρούμε ότι κάποια από αυτά δεν μας ενδιαφέρουν! 
      
 * Στη φόρμα των ΕΙΔΩΝ ΔΑΠΑΝΩΝ καταχωρούμε τις διάφορες επί μέρους δαπάνες μας, εντάσσοντάς τες σε κάποια συγκεκριμένη Κατηγορία.   

*  Όλα αυτά είναι έτοιμα από το πρόγραμμα. Εάν, στην πορεία, χρειαστούν και άλλες καταχωρήσεις, θα προστίθενται κατά την ώρα της καταχώρησης των Εξόδων, χωρίς να χρειάζεται να κλείσουμε την φόρμα των Εξόδων, η οποία θα μας καθοδηγεί πως να ενεργήσουμε και θα ανοίγουν μόνες τους οι φόρμες των Ειδών και των Κατηγοριών των Δαπανών, για τις νέες καταχωρήσεις. Κατόπιν, θα κλείνουμε τις φόρμες αυτές μία-μία και θα έρχονται στη φόρμα των εξόδων τα νέα στοιχεία. 
    
 *  Εάν η κατηγοριοποίηση που υπάρχει δεν μας αρέσει κάνουμε μια δική μας. Επισυνάπτονται δύο αρχεία με δύο υποδείγματα τέτοια και μπορούμε να τα τροποποιήσουμε όπως μας εξυπηρετεί καλύτερα. Αυτή η εργασία, όμως, πρέπει να γίνει στην αρχή, προτού ξεκινήσουν οι καταχωρήσεις των Εξόδων. Να έχουμε υπόψη ότι δεν μπορούμε να διαγράψουμε μια Κατηγορία ή ένα Είδος Δαπάνης, για το οποίο έχει γίνει έστω και μια εγγραφή Εξόδου(απόδειξη ή τιμολόγιο), παρά μόνο αλλαγή του χαρακτηρισμού της. Αν θέλουμε οπωσδήποτε να τη διαγράψουμε, τότε θα πρέπει να διαγραφεί πρώτα η σχετική εγγραφή του εξόδου.  
    
   *  Μπορούμε να διαγράψουμε με μια κίνηση τις Κατηγορίες και τα Είδη Δαπανών, αρκεί να μήν υπάρχουν εγγραφές σχετικές, όπως προαναφέρθηκε. Από το μενού "Ενέργειες - Διαγραφή Κατηγοριών και Ειδών Δαπανών".

Απογραφές:
*  Στη φόρμα ΑΠΟΓΡΑΦΗ ΤΑΜΕΙΟΥ καταχωρούμε το ποσό που έχουμε στα χέρια μας και στις Τράπεζες (συνολικά όλα μαζί) προτού ξεκινήσουμε να καταχωρούμε τα έξοδά μας.      
                                                                                                                                                           
     *  Το άριστο, βέβαια, θα ήταν να παρακολουθούμε ξεχωριστά τα Μετρητά και τις Καταθέσεις μας, αλλά το αποφύγαμε, για να μη περιπλέξουμε την εφαρμογή μας. Αν, όμως, υπάρξει ζήτηση για κάτι τέτοιο, θα το υιοθετήσουμε στο μέλλον. Δεν αλλάζει, πάντως, κάτι ουσιαστικά

Πληρωμές:
Στη φόρμα των ΠΛΗΡΩΜΩΝ ΠΡΟΜΗΘΕΥΤΩΝ καταχωρούμε τα ποσά που δίνουμε στους Προμηθευτές, στους οποίους χρωστάμε, διότι αγοράσαμε "επί πιστώσει".

Έσοδα:
*  Στη φόρμα των  ΕΣΟΔΩΝ καταχωρούμε τα διάφορα έσοδά μας(μισθούς, ενοίκια, κλπ.)  
                                                                                                                                                               
    *  Υπάρχουν δύο βασικά πεδία,  ΠΡΟΕΛΕΥΣΗ(αυτός που πληρώνει) και ΚΑΤΗΓΟΡΙΑ(το είδος του εσόδου).                                          
                                                                                                                                                           
    *  Εάν έχουμε καινούργια ΠΡΟΕΛΕΥΣΗ(χορηγό), μόλις γράψουμε το όνομα, το πρόγραμμα αναγνωρίζει ότι δεν υπάρχει και ανοίγει τη φόρμα των Χορηγών, για να τον καταχωρήσουμε. Επίσης, η φόρμα των Χορηγών ανοίγει και με διπλό κλικ πάνω στο πεδίο ΠΡΟΕΛΕΥΣΗ. Αυτό ισχύει για τα περισσότερα πεδία που αποθηκεύουν τιμές.   
                                                                                                                                                           
    *  Το πεδίο ΚΑΤΗΓΟΡΙΑ ενεργεί διαφορετικά. Αποθηκεύει μεν τιμές, αλλά επί τόπου, δεν καταχωρούνται σε κάποια άλλη φόρμα, διότι δεν προέρχονται από αλλού, όπως συμβαίνει με το πεδίο ΠΡΟΕΛΕΥΣΗ, όπου οι τιμές αντλούνται από τους Χορηγούς. Η πηγή προέλευσης, εδώ, είναι μία λίστα τιμών(ενδογενής) και όχι ένας πίνακας(εξωγενής).

Έξοδα:
*  Η φόρμα των ΕΞΟΔΩΝ είναι η μόνη σύνθετη φόρμα, αποτελείται από δύο μέρη, την κύρια φόρμα, όπου καταχωρούμε τα διάφορα στοιχεία του παραστατικού και την δευτερεύουσα φόρμα, όπου καταχωρούμε τα είδη των δαπανών και τα ποσά τους.    

*  Τα πεδία που αποθηκεύουν τιμές είναι: ΠΑΡΑΣΤΑΤΙΚΟ-ΠΡΟΜΗΘΕΥΤΗΣ-ΤΡΟΠΟΣ ΠΛΗΡΩΜΗΣ-ΤΡΑΠΕΖΑ, ΣΧΟΛΙΟ.     

 *   Από αυτά ο ΠΡΟΜΗΘΕΥΤΗΣ, η ΚΑΡΤΑ και η ΤΡΑΠΕΖΑ δέχονται εξωτερικές τιμές από τους αντίστοιχους πίνακες, γι' αυτό και, όταν γράψουμε κάτι καινούργιο, ανοίγει η σχετική φόρμα για να το καταχωρήσουμε σ' αυτήν και, μόλις το αποθηκεύσουμε, θα εμφανίζεται πλέον και στη φόρμα των εξόδων.  Η φόρμα των Προμηθευτών, επειδή κινείται συχνά, ανοίγει και με διπλό κλικ πάνω στο πεδίο.

    * Στη φόρμα των ΕΞΟΔΩΝ έχουν προστεθεί δύο πεδία στο τέλος, ΗΜΕΡΟΜΗΝΙΑ ΠΕΡΑΙΩΣΗΣ και ΗΜΕΡΟΜΗΝΙΑ ΔΙΕΥΘΕΤΗΣΗΣ. Στο πρώτο βάζουμε, όταν χρειάζεται, την ημερομηνία, μέχρι την οποία πρέπει να κάνουμε κάποια ενέργεια και το δεύτερο το συμπληρώνουμε όταν γίνει η ενέργεια αυτή, ούτως ώστε να φαίνεται περατωμένη. Εάν θέλουμε να δούμε τι εκκρεμότητες έχουμε, πατάμε το εικονίδιο με τα κυάλια, πάνω δεξιά.  
                                                                                                                                                                                 
    *  Επίσης, στη φόρμα των Εξόδων, όταν καταχωρούμε αναλυτικά τις επί μέρους δαπάνες, ανοίγει το πεδίο και βλέπουμε δύο στήλες: η πρώτη με τις δαπάνες και η δεύτερη με τις κατηγορίες των δαπανών. Εντοπίζουμε πρώτα την Κατηγορία, στη δεύτερη στήλη, επειδή είναι πιο εύκολο, λόγω της αλφαβητικής σειράς και, κατόπιν, κοιτάζουμε αριστερά, στην πρώτη στήλη, να επιλέξουμε τη συγκεκριμένη δαπάνη που αναζητούμε.  Εάν όμως θυμούμαστε την ονομασία της Δαπάνης, γράφουμε τα αρχικά και εμφανίζεται αμέσως. Αυτό θα γίνεται όταν εξοικειωθούμε λιγάκι με τις ονομασίες των Δαπανών.    
                                                                                                                                               
    *  Εάν πρόκειται για καινούργιο Είδος Δαπάνης ή ακόμη και για καινούργια Κατηγορία, μας καθοδηγεί το πρόγραμμα, ανοίγοντας τις σχετικές φόρμες, στην κατάλληλη στιγμή, για να προβούμε στις νέες καταχωρήσεις. Υπάρχουν, εξάλλου, και τα κουμπιά "ΝΕΑ ΚΑΤΗΓΟΡΙΑ" και "ΝΕΑ ΔΑΠΑΝΗ", για να τις ανοίγουμε όποτε θέλουμε.

Εύρεση:
*  Από εδώ κάνουμε τις αναζητήσεις μας για να βρούμε κάποια εγγραφή.
   
 *  Μπορούμε να συνδυάσουμε διάφορες αναζητήσεις, χρησιμοποιώντας ταυτόχρονα  περισσότερα του ενός κριτήρια.

 *  Τα αποτελέσματα της αναζήτησης προβάλλονται σε μια φόρμα. Αν θέλουμε να μπούμε σε μια συγκεκριμένη εγγραφή, πατάμε διπλό κλικ στο πρώτο πεδίο ή στο κουμπί "ΕΜΦΑΝΙΣΗ ΕΓΓΡΑΦΗΣ".   
        
 *  Στις καταστάσεις αυτές, όπως και σε όλες τις άλλες που έχουν μορφή φόρμας(της Access) και όχι έκθεσης, έχουμε τη δυνατότητα να κάνουμε όποια ταξινόμιση ή φιλτράρισμα επιθυμούμε, όπως ακριβώς γίνεται και με το Excel. Μπορούμε, επομένως, να προσαρμόσουμε τις εκτυπώσεις μας σύμφωνα με τις εκάστοτε ανάγκες μας και να πάρουμε πληροφορίες που θα μπορούσαμε να πάρουμε και από άλλες καταστάσεις.

Εκτυπώσεις:
Α)  Καταρχάς μπορούμε να πάρουμε τρία είδη κινήσεων :
  
*   ΚΙΝΗΣΗ ΤΑΜΕΙΟΥ : ΕΣΟΔΑ - ΕΞΟΔΑ(συνολικά).    
                                                                                           
*   ΚΙΝΗΣΗ ΚΑΡΤΑΣ : ΕΞΟΔΑ(κατά κάρτα) 

*   ΚΙΝΗΣΗ ΠΡΟΜΗΘΕΥΤΟΥ : ΕΞΟΔΑ(κατά προμηθευτή)                                                                                                                      
     
    Διευκρίνηση : Στην  "ΚΙΝΗΣΗ ΚΑΡΤΑΣ"  λαμβάνονται υπόψη μόνο οι εγγραφές που έγιναν μέσω Κάρτας. Στις άλλες, όμως, όλες.          
                                                                                                                                                                                                                                                                                                                                                                                                              
    Β)   Μπορούμε επίσης να πάρουμε ακόμη τρία είδη κινήσεων - καταστάσεων:
        
*   ΚΑΤΑΣΤΑΣΗ  ΑΠΟΔΕΙΞΕΩΝ  ΚΑΤΑ  ΠΡΟΜΗΘΕΥΤΗ
 
*   ΚΑΤΑΣΤΑΣΗ  ΑΠΟΔΕΙΞΕΩΝ  ΚΑΤΑ  ΠΡΟΜΗΘΕΥΤΗ  ΚΑΙ  ΚΑΤΗΓΟΡΙΑ  ΔΑΠΑΝΗΣ

*   ΚΑΤΑΣΤΑΣΗ  ΑΠΟΔΕΙΞΕΩΝ  ΚΑΤΑ  ΠΡΟΜΗΘΕΥΤΗ - ΚΑΤΗΓΟΡΙΑ - ΔΑΠΑΝΗ 

   ΄Εχουμε τη δυνατότητα να εμφανίσουμε όποια εγγραφή θέλουμε, πατώντας την εντολή "ΕΜΦΑΝΙΣΗ ΕΓΓΡΑΦΗΣ" ή με διπλό κλικ στο πεδίο της ΗΜΕΡΟΜΗΝΙΑΣ.       
                                                                                                                                                                                                                                                                                                                                                                                                                    
    Γ)   Μπορούμε επίσης να πάρουμε τις παραπάνω κινήσεις-καταστάσεις, αλλά μόνο για τα έξοδα τα οποία μετράνε για την Εφορία, δηλαδή, αυτά που αναφέρονται στον κωδικό 49 της φορολογικής δήλωσης σαν "ΟΙΚΟΓΕΝΕΙΑΚΕΣ ΔΑΠΑΝΕΣ". Δεν αρκεί, όμως, να ανήκουν απλά σε αυτές τις κατηγορίες, αλλά, πρέπει να έχουν γίνει με κάρτα ή e-banking, αλλιώς δεν γίνονται δεκτές. Παρακάτω γίνεται παράθεση και των δύο αυτών κατηγοριών, άσχετα αν η δεύτερη δεν μετράει, απλά, για να βλέπουμε τι ποσά μας χάνονται για το αφορολόγηρο και να προσέχουμε.

Στατιστικά:
*   Υπάρχει μια μεγάλη ποικιλία Στατιστικών Καταστάσεων, από τις οποίες μπορούμε να αντλήσουμε πολλά χρήσιμα στοιχεία. Παρέχεται, μάλιστα, η δυνατότητα και για διαχρονικές συγκρίσεις, εάν χρησιμοποιούμε την εφαρμογή για περισσότερα του ενός έτη.

  
*   Αξίζει τον κόπο να τις δούμε, μία - μία, για να γνωρίζουμε ποιές πληροφορίες μας δίνει κάθε μία και να ανατρέχουμε, όποτε θέλουμε, στην πλέον κατάλληλη.

 
*   Είναι σημαντικό να καταλάβουμε ότι αυτό που έχει τη μεγαλύτερη αξία και χρησιμότητα σε ένα τέτοιο πρόγραμμα είναι οι στατιστικές πληροφορίες. Αυτές μας βοηθούν να καταλάβουμε πως πάμε, να προλαμβάνουμε δυσάρεστες καταστάσεις και να βελτιωνόμαστε συνεχώς, στοιχιζόμενοι προς τον στόχο μας.   

                              
*   Οι περισσότερες από τις στατιστικές καταστάσεις εμπεριέχουν ενσωματωμένο γράφημα, οπότε καλύπτουν και την γραφική απεικόνιση.    



ΑΝΑΛΥΤΙΚΟΤΕΡΑ


1.	Οι τέσσερις πρώτες στατιστικές απεικονίσεις, όπως και η τελευταία, παρέχουν μια προσέγγιση από το περιεκτικό προς το αναλυτικό. Ξεκινάμε, δηλαδή, από μια συνοπτική πληροφορία και, αν δεν μας ικανοποιεί, προχωράμε σε περαιτέρω ανάλυση. 

Παίρνω, για παράδειγμα, μια προβολή των «Δαπανών  Κατά Προμηθευτή» και μου κάνει εντύπωση το ποσό που αναφέρεται σε κάποιον από αυτούς. Με διπλό κλικ επάνω του ή με την εντολή «Εμφάνιση Αποδείξεων Προμηθευτή» (εννοείται τον έχω επιλέξει), παίρνω μια κατάσταση με τις αποδείξεις που έχω πάρει από αυτόν. Και, ακόμη, έχω τη δυνατότητα, εάν επιθυμώ, πάλι με διπλό κλικ πάνω στην Ημερομηνία, να δω τη συγκεκριμένη απόδειξη και να την τροποποιήσω, εάν χρειάζεται ή και να την διαγράψω, εάν κατά λάθος καταχωρήθηκε.  


2.	Οι επόμενες δύο Στατιστικές απεικονίσεις μας πληροφορούν για τη διαχρονική εξέλιξη των Κατηγοριών των Δαπανών, τόσο ατομικά, όσο και συνολικά. 

          
3.	Οι επόμενες τρεις Στατιστικές καταστάσεις μας δίνουν μηνιαίες συγκρίσεις Δαπανών, κατά Κατηγορία, Είδος και Προμηθευτή. Εδώ, είναι συνηθέστερο να επιλέγουμε συγκεκριμένο έτος, χωρίς βέβαια να απορρίπτουμε και την επιλογή όλων των ετών ή κάποιων από αυτά.

Γραφικά:
*   Τα γραφικά, δυστυχώς, δεν εμφανίζονται πάντα, ανάλογα με την έκδοση του Microsoft Office που έχουμε. Μερικές φορές, αρκεί να κάνουμε δεξί κλικ, μόλις ανοίξει το σχετικό παράθυρο/φόρμα. Αλλά και να μην ανοίξουν, μην ανησυχήσετε, παρέχεται γραφική απεικόνιση και στις στατιστικές καταστάσεις. Βέβαια, δεν είναι τόσο ακριβείς, όσο τα διαγράμματα, αλλά είναι αρκετά κατατοπιστικά!
  
 *   Και εδώ, επίσης, μόνο με πειραματισμό μπορούμε να διαπιστώσουμε τι ακριβώς πληροφορίες δίνει το κάθε διάγραμμα, ώστε να ανατρέξουμε, όποτε χρειαστεί.

Ενέργειες:
*  Εδώ υπάρχουν οι  εξής εντολές:  
                                                                                                                                                                                  *  Με τη πρώτη εντολή αποθηκεύουμε ολόκληρο το αρχείο μας στον φάκελο που θέλουμε. Θα μπορούσαμε, για παράδειγμα, να δημιουργήσουμε μέσα στον φάκελο  των Εγγράφων ένα φάκελο "Αντίγραφα MyExpenses". Και να επιλέγουμε αυτόν τον φάκελο, για να στέλνουμε μέσα σε αυτόν αντίγραφα(backup) του αρχείου μας. Καλό είναι να το κάνουμε αυτό κάθε φορά που δουλεύουμε. Η αποθήκευση θα γίνεται αυτόματα, με το πάτημα της εντολής. Εμείς, το μόνο που έχουμε να κάνουμε, είναι να επιλέγουμε τον φάκελο προορισμού και το αρχείο θα ονομάζεται αυτόματα, λαμβάνοντας την ονομασία του αρχείου μας και την πλήρη ημερομηνία και ώρα της στιγμής, π.χ. : "My_Expenses_Demo_BACKUP_2025-08-06_12-51-00".
(ΕΤΟΣ – ΜΗΝΑΣ – ΗΜΕΡΑ -  ΩΡΑ – ΛΕΠΤΟ – ΔΕΥΤΕΡΟΛΕΠΤΟ).  

                                                                                                                                                                                
                          
 *  Με τις υπόλοιπες εντολές κάνουμε διάφορες μαζικές διαγραφές, ανάλογα τι θέλουμε.

 *  Σε καμία περίπτωση, όμως, δεν διαγράφονται τα βασικά εκείνα στοιχεία που είναι απαραίτητα για τη λειτουργία του προγράμματος, όπως  ΠΑΡΑΣΤΑΤΙΚΑ - ΤΡΟΠΟΙ ΠΛΗΡΩΜΗΣ  και άλλα πολλά, τα οποία δεν είναι εμφανή, αλλά λειτουργούν στο παρασκήνιο, γι' αυτά μην ανησυχούμε.   
                                                                                                                                                                             
 *  Πάντως, για να μην έχουμε κανέναν ενδοιασμό, όταν πρόκειται να κάνουμε κάποιο είδος μαζικής διαγραφής από το μενού "Ενέργειες", ας κάνουμε πρώτα μια δοκιμή σε ένα αντίγραφο της εφαρμογής μας, για να ξέρουμε τι ακριβώς θα γίνει!

Βοήθεια:
*   Περιληπτικός Οδηγός : Εμφανίζει μια περίληψη των βασικών λειτουργιών.
                                                                                                                                                                    
   *   Ανάλυση του Προγράμματος : Παρέχεται αναλυτικότερη επί μέρους βοήθεια, σχετικά με τη λειτουργία της εφαρμογής.           
                                                                                                                                                                   
   *  Αλλαγή Επωνυμίας : Μπορούμε να βάλουμε μια δική μας Επωνυμία και να εμφανίζεται στο εξής ως ο τίτλος της εφαρμογής.


# tblUnion

ΣΧΟΛΙΟ:
Να θυμάμαι να βάζω την Πέμπτη που έχει προσφορά


# Εξοδα

ΣΧΟΛΙΟ:
Να θυμάμαι να βάζω την Πέμπτη που έχει προσφορά


# Κατηγορίες Εξόδων

ΚΑΤΗΓΟΡΙΑ:
Δραστηριότητες (Χοροί, Αθλητικοί Σύλλογοι, Γυμναστήρια)


# Υποκατηγορίες Εξόδων

ΥΠΟΚΑΤΗΓΟΡΙΑ:
Fast-Food (Sandwiches, Σουβλάκια, Γύροι, κλπ.)


